چیچہ وطنی : کوئٹہ غان پشاور آ ہنوک آ جعفر ایکسپریس اٹی چیچہ وطنی نا خڑک دھماکہ مسنے ہراٹی 62 سال انا زالبول اسے تون اوار 2 بندغ زوال مسنو، وخت اس کہ اِرا زالبول و ہفت سال انا چناسے تون اوار ہفت بندغ ٹھپی مسنو، ایس ایچ او تھانہ صدر اللہ دتہ نا رداٹ دھماکہ پنچ شنبے نا سہب انا 7 بجہ و 28 منٹ آ اکانومی کلاس نا بوگی نمبر 4 انا باتھ روم اٹی مس، دھماکہ نا نوعیت ءِ ہُننگ کن بمب ڈسپوزل اسکواڈ موقع غا سرمرسا کاریم نا بناءِ کرینو۔ ٹھپی تے تحصیل ہسپتال آ گدریفنگانے ہراڑے اسہ ٹھپی مسافر اسے نا حالیت نازرک ءِ، سرچ آپریشن آن پد ٹرین نا ایلو بوگی تے کلیئر گوندسا مزل کن راہی کننگانے، آرپی او و ڈی پی او ساہیوال نا کماشی ٹی کانود نافذ کروک آ ادارہ غاک دھماکہ نا جاست وپاست نا بناءِ کرینو۔
(اے پی پی)
